Korkeimman oikeuden päätös varkaudesta (KKO 1920 I 116)
6. helmikuuta 1920, KKO 1920 I 116

116. Oikeuskanslerinviraston kirjelmä N. S:ää koskevan päät:n oikaisemisesta. Sittenkuin Noormarkun y. m. KO päät:llä 15/4 1919 oli tuominnut N. S:n, joka oli syntynyt 20/10 1898, rangaistukseen toiskertaisesta varkaudesta, oli Oikeuskansleri, S:n anomuskirjelmän johdosta, katsoen KO:n menetelleen virheellisesti ja vastoin RL 6: 2 säännöksiä tuomitessaan S:n rangaistukseen toiskertaisesta varkaudesta, vaikka S. aikaisempaa varkausrikosta tehdessään ei ollut täyttänyt 18:ta vuotta, ilmoittanut KKO:lle asiasta. KKO: Oikeuskanslerinviraston esittämistä syistä purki KKO KO:n kerrotun päät:n, mikäli S. siinä oli tuomittu rangaistukseen toiskertaisesta varkaudesta, sekä palautti jutun KO:teen; ja oli S., joka Turun kuritushuoneessa kärsi puheenalaista rangaistustaan, ellei ollut muuta syytä hänen vangittuna pitämiseensä, heti laskettava vankilasta vapaaksi, kunnes hänestä vastedes ehkä toisin määrättiin.

Huomautus
 Asianosaisen sukunimestä on tallennettu vain alkukirjain. Lähteessä sukunimi on kokonaisena.

Lyhenteet
 KKO = korkein oikeus
 KKO:lle = korkeimmalle oikeudelle
 KO = kihlakunnanoikeus
 KO:teen = kihlakunnanoikeuteen
 päät:llä = päätöksellä
 päät:n = päätöksen
 y.m. = ynnä muiden
 RL = rikoslain

Korkeimman oikeuden ratkaisut